stanford-oval/wikipedia huggingface dataset:
Pia Penttala

Pia Penttala (s. 15. elokuuta 1970 Kouvola) on erityistason psyko- ja perheterapeutti. Hän nousi julkisuuteen Supernanny Suomi -tositelevisio-ohjelmaan osallistumisen myötä. Penttala valmistui psykoterapian maisteriksi Bristolin yliopistosta vuonna 2015. Penttala nähtiin Tanssii tähtien kanssa -ohjelman 16. tuotantokaudella, jossa hän tanssi Marko Keräsen kanssa.
Penttala on julkaissut myös kaksi kirjaa. Suomen Supernanny – pienillä teoilla parempaa perhe-elämää, jonka toisena kirjoittajana toimi kirjailija Risto Pakarinen, ilmestyi elokuussa 2021. Toinen, Suomen Supernanny – Lempeämpää perhe-elämää, ilmestyi elokuussa 2022.
Penttalalla on kolme lasta puolisonsa Ari Penttalan kanssa. Hänellä on myös kaksi hevosta, joista toinen on terapiahevonen.
Deutschland

Deutschland voi viitata seuraaviin asioihin:
Saksa, maan nimi saksaksi
”Deutschland”, Rammsteinin kappale albumilta Rammstein (2019)
Aluksen nimenä

Deutschland, HAPAGin ensimmäinen purjealus vuodelta 1847
Deutschland, valmistui alkujaan 1818 täystakilaiseksi nimellä Alfred, korjattiin 1848 fregatiksi ja toimi koululaivana
Deutschland, höyrylaiva vuodelta 1866
SMS Deutschland, keisarillisen laivasto panssarifregatti vuodelta 1876
Deutschland, HAPAGin kaksipotkurinen höyrylaiva vuodelta 1900
Deutschland-luokka, keisarillisen laivaston linjalaivaluokka
SMS Deutschland, keisarillisen laivaston linjalaiva vuodelta 1904
Deutschland, sukellusvene, kauppa-alus vuodelta 1916
SS Deutschland, Atlantin linjaliikenteeseen asetettu HAPAGin alus vuodelta 1923
Koululaiva Deutschland, purjekoululaiva vuodelta 1927
Deutschland-luokka, Saksan laivaston sota-alusluokka
Deutschland, taistelulaiva
Deutschland, Saksan liittotasavallan koululaiva vuodelta 1960
Esso Deutschland, ensimmäinen saksalainen supertankkeri
Deutschland, risteilyalus vuodelta 1998.
Sukunimenä

Helmut Deutschland (1918–2007), pöytätenniksen pelaaja
Joachim Deutschland (s. 1980), muusikko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Deutschland”, voi hakea sivunnimihaulla, laajalla sivunnimihaulla tai tekstihaulla.
Dmitri Tsvetkov

Dmitri Tsvetkov tarkoittaa seuraavia henkilöitä:
Dmitri Tsvetkov, suunnistaja
Dmitri Tsvetkov, vatjalainen opettaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dmitri Tsvetkov”, voi hakea sivunnimihaulla, laajalla sivunnimihaulla tai tekstihaulla.
Dmitri Trelevski

Dmitri Voldemarovitš Trelevski (s. 14. marraskuuta 1983 Biškek) on kirgisialainen alppihiihtäjä.
Trelevski osallistui MM-kisoihin ensimmäistä kertaa vuonna 2005. Tuolloin hän keskeytti pujottelussa jo ensimmäisellä kierroksella, mutta oli Åren kisoissa 2007 samassa lajissa 45., jonka lisäksi hän sijoittui suurpujottelussa 55:nneksi. Trelevski oli pujottelussa 58. Val d'Isèren MM-kisoissa 2009. Hän toimi Vancouverin olympialaisissa 2010 maansa lipunkantajana avajaisissa. Trelevski sijoittui kisoissa suurpujottelussa 76:nneksi, mutta keskeytti pujottelussa ensimmäisellä kierroksella. Hän ei saanut kummastakaan lajista sijoitusta Garmisch-Partenkirchenin MM-kisoissa 2011.
Pia Pensaari

| Pia Pensaari |
| --- | --- |
 Pia Pensaari vuoden 2017 ratapyöräilyn EM-kisoissa.
Henkilötiedot
Syntynyt: 8. lokakuuta 1983 (ikä 41)
Kansalaisuus:   Suomi
Pyöräilijä
Joukkue:  Team Velo Cycling
Rooli:  ajaja
Pia Pensaari (s. 8. lokakuuta 1983 Ylöjärvi)  on suomalainen rata- ja maantiepyöräilijä. Hän edustaa Team Velo Cyclingia.
Pensaari voitti maantiepyöräilyn maantieajon SM-kilpailuissa kultaa vuonna 2019. Vuosina 2015 ja 2018 hän saavutti pronssia.
Petri Liukku

| Petri Liukku> Kihniön kunnanjohtaja |
| --- | --- |
 2007–  
Henkilötiedot
Syntynyt: 1969 (ikä 54–55) Parkano
Tiedot
Koulutus:  Yhteiskuntatieteiden maisteri
Petri Sami Tapani Liukku (s. 1969 Parkano) on Kihniön kunnanjohtaja. Hän aloitti tehtävässä vuonna 2007. Koulutukseltaan Liukku on yhteiskuntatieteiden maisteri.
Ekstrusiivikivi

Ekstrusiivikivet ovat vulkaanisia magmakiviä, jotka syntyvät, kun Maan sisästä purkautuu laavaa maanpinnalle tai merenpohjaan siten että purkautuva aines jäähtyy nopeasti ja jähmettyy ennen kuin siihen ehtii kasvaa suuria kiteitä. Ekstrusiivikiviä syntyy myös sellaisissa tulivuorenpurkauksissa, joissa laavaa syöksyy räjähdysmäisesti ilmakehään. Putoavasta laavasta muodostuu pyroklastista kiveä tai tuffia.
Dajan Ahmet

Dajan Ahmetov, 1994
Dajan Ahmet (ent. Ahmetov, 22. tammikuuta 1962 − 4. marraskuuta 2006) oli tataaritaustainen virolainen näyttelijä ja teatteriohjaaja.
Tallinnassa toimiva yksityinen teatteri Salong-Teater sai alkunsa Ahmetin vuonna 1992 perustamasta teatteriryhmästä. Ahmet ohjasi aikuisille suunnattuja klassikkonäytelmiä kyseisessä teatterissa. Sen lisäksi hän ohjasi lastennäytelmiä Lasteteater Trumm:issa, usein taiteilijanimellä Jaan Võõramaa.
Ahmet oli aktiivinen jäsen paikallisessa tataarilaisessa Idel -seurassa. Hän teki vuonna 1999 pyhiinvaelluksen Mekkaan.
Dajan Ahmet syntyi Tallinnassa. Hän menehtyi liikenneonnettomuudessa 44-vuotiaana Jõgevamaalla.
Ahmetin perheeseen kuului vaimo Ilzija, poika Iskander ja tytär Merjam. Ahmet on haudattu Liivan hautausmaalle, tataarien hautapaikalle.
Filmografia

Tallinnan pimeys (Tallinn pimeduses, 1993)
Candles in the Dark (1993)
Ameerika mäed (1994)
Fallet Paragon (tv-sarja, 1994)
Õnne 13 (tv-sarja, 1995)
Kirjeitä idästä (Letters from the East, 1996)
Kaikki nuo Leninit (Minu Leninid, 1997)
Malev (2005)
Kelgukoerad (tv-sarja, 2006)
Aiheesta muualla

Dajan Ahmet - lehtiartikkeli (viroksi)
Iskander Ahmet puhuu isästään - lehtiartikkeli (viroksi)
Petri Lukkarinen

Petri Lukkarinen on suomalainen ravintoloitsija, joka omistaa yhdessä Pekka Terävän, Mikko Heinosen ja Teuvo Salmisen kanssa ravintola Olon Pohjoisesplanadilla Helsingissä. Ravintolan on Suomen Gastronomien seura valinnut vuoden ravintolaksi 2009. Olo sai ensimmäisen Michelin-tähtensä 2011.
Pelastuskoira

Pelastuskoira etsimässä eloonjääneitä Pentagonista syyskuun 11. päivän terroritekojen jälkeen
Pelastuskoiralla tarkoitetaan viranomaisten avuksi kadonneiden ihmisten etsintään koulutettua koiraa. Pelastuskoirat voivat olla joko viranomaiskäytössä olevia työkoiria tai siviilien oman työnsä ohella kouluttamia lemmikkikoiria, jotka kutsutaan tarvittaessa avustamaan etsinnässä. Käytännön etsintätehtävät voivat sisältää mm. metsään eksyneen etsintää, kadonneen jäljestämistä ja poikkeusoloissa ihmisten etsintää sortuneista rakennuksista (rauniokoira).
Pelastuskoira on erinomainen apu etsinnöissä tarkan hajuaistinsa, kestävyytensä ja ketteryytensä ansiosta. Koira kykenee seuraamaan useita tunteja vanhoja jalanjälkiä, jotka eivät ole silmin nähtävissä. Raunioilla etsintäkoirat mahtuvat kokonsa ja ketteryytensä ansiosta nopeasti ahtaisiinkin paikkoihin. Ne myös kykenevät havaitsemaan ja ilmaisemaan ihmisen tämän ollessa useita metrejä sortumien alla.
Pelastuskoiraliiton alaisissa kokeissa koira yleensä ilmoittaa ihmisen löytymisestä haukkumalla, muulla ääntelyllä tai hakukokeissa erityisen hakurullan avulla. Kaikki selvästi erotettavat ilmaisutavat kuitenkin hyväksytään ja viime kädessä koiranohjaajan vastuulla on tulkita, onko koira löytänyt jotain. Palveluskoiraliiton alaisessa toiminnassa hyväksyttyjä ilmaisutapoja ovat kuitenkin vain hakurulla tai haukkuva ilmaisu.
Koulutus

Virkatehtävissä toimiville pelastuskoirille on luotu yhtenäinen koulutusjärjestelmä. Päästäkseen pelastustehtäviin koiran on läpäistävä pelastuskoirakoe, johon kuuluvat tottelevaisuus- ja ketteryyskoe sekä lajivalinnasta riippuen joko haku-, jäljestys- tai rauniokoe. Näiden lisäksi pelastuskoiran on ohjaajineen suoritettava käyttöönottotarkastus ennen pääsyä viranomaisjohtoisiin etsintöihin.
Alueellisesti toimintaa ohjaavat pelastuskoirayhdistykset, joiden kattojärjestönä toimii Suomen Pelastuskoiraliitto tai Suomen Palveluskoiraliitto. Yhdistykset järjestävät harjoituksia ja kokeita. Useimmat yhdistykset kouluttavat sekä jälkeä että hakua, mutta rauniokoulutusta on harvemmilla, sillä harjoituksiin tarvittavia raunioratoja on lähinnä isompien kaupunkien läheisyydessä.
Pelastuskoiratoiminta ei ole rajattua vain tietyn rotuisille koirille. Pelastuskoiria onkin ollut perhoskoirasta saksanpaimenkoiraan. Erittäin suuret rodut eivät sovellu kaikkeen pelastuskoiratoimintaan, ja koiran on oltava rakenteeltaan terve ja hyväkuntoinen.
Pelastuskoirakokeessa on monia samankaltaisia piirteitä kuin palveluskoirakoe sisältää, mutta siinä keskitytään enemmän käytännön etsintätöissä tarvittaviin taitoihin.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Pelastuskoiraliitto
Pelastuskoirista Länsi-Uudenmaan Pelastuskoirayhdistyksen sivuilla
Pelastuskoira-asiaa Oulun Seudun Etsintäkoirien sivut (Arkistoitu – Internet Archive)
Pelastuskoira-asiaa Espoon Pelastuskoirien sivuilla
Pelastuskoiratoiminta ja perhoskoirat
Punaisen Ristin pelastuskoira 1900-luvun alkupuolella
Deutschland Cup 2021

Deutschland Cup 2021 pelattiin 11.–14. marraskuuta 2021 Saksan, Venäjän, Sveitsin ja Slovakian maajoukkueiden välillä. Kilpailupaikkana toimi Krefeldissa sijaitseva König Palast.
Turnauksen voitti kahdeksannen kerran isäntämaa Saksa. Pistepörssin voitti Saksan Tobias Rieder tehopisteillä 4+1=5.
Pistetaulukko

|  #  |  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- |
| 1 |   Saksa  | 3 |  3  |  0  |  0  |  0  |  11  |  4  | +7 | 9 |
| 2 |   Slovakia  | 3 |  2  |  0  |  0  |  1  |  11  |  6  | +5 | 6 |
| 3 |   Sveitsi  | 3 |  1  |  0  |  0  |  2  |  4  |  12  | -8 | 3 |
| 4 |   Venäjä  | 3 |  0  |  0  |  0  |  3  |  6  |  10  | -4 | 0 |
Lähde:
Ottelut

| 0 | 1 | 2 | 3 | 4 | 5 |
| --- | --- | --- | --- | --- | --- |
| 11. marraskuuta 2021 |  Slovakia | 7–1 |  Sveitsi |  |  |

|  | (1–1, 1–0, 5–0)  | (1–1, 1–0, 5–0)  | (1–1, 1–0, 5–0)  | Yleisömäärä: 1 560 |  |
|  |  | Raportti |      | Yleisömäärä: 1 560 |  |








| 0 | 1 | 2 | 3 | 4 | 5 |
| --- | --- | --- | --- | --- | --- |
| 11. marraskuuta 2021 |  Saksa | 4–3 |  Venäjä |  |  |

|  | (2–2, 1–0, 1–1)  | (2–2, 1–0, 1–1)  | (2–2, 1–0, 1–1)  | Yleisömäärä: 1 560 |  |
|  |  | Raportti |      | Yleisömäärä: 1 560 |  |








| 0 | 1 | 2 | 3 | 4 | 5 |
| --- | --- | --- | --- | --- | --- |
| 13. marraskuuta 2021 |  Saksa | 3–0 |  Sveitsi |  |  |

|  | (0–0, 1–0, 2–0)  | (0–0, 1–0, 2–0)  | (0–0, 1–0, 2–0)  | Yleisömäärä: 2 678 |  |
|  |  | Raportti |      | Yleisömäärä: 2 678 |  |








| 0 | 1 | 2 | 3 | 4 | 5 |
| --- | --- | --- | --- | --- | --- |
| 13. marraskuuta 2021 |  Venäjä | 1–3 |  Slovakia |  |  |

|  | (1–2, 0–0, 0–1)  | (1–2, 0–0, 0–1)  | (1–2, 0–0, 0–1)  | Yleisömäärä: 2 729 |  |
|  |  | Raportti |      | Yleisömäärä: 2 729 |  |








| 0 | 1 | 2 | 3 | 4 | 5 |
| --- | --- | --- | --- | --- | --- |
| 14. marraskuuta 2021 |  Sveitsi | 3–2 |  Venäjä |  |  |

|  | (0–1, 2–1, 1–0)  | (0–1, 2–1, 1–0)  | (0–1, 2–1, 1–0)  | Yleisömäärä: 2 172 |  |
|  |  | Raportti |      | Yleisömäärä: 2 172 |  |








| 0 | 1 | 2 | 3 | 4 | 5 |
| --- | --- | --- | --- | --- | --- |
| 14. marraskuuta 2021 |  Saksa | 4–1 |  Slovakia |  |  |

|  | (2–0, 1–1, 1–0)  | (2–0, 1–1, 1–0)  | (2–0, 1–1, 1–0)  | Yleisömäärä: 2 309 |  |
|  |  | Raportti |      | Yleisömäärä: 2 309 |  |
Peter Mueller (jääkiekkoilija)

| Peter Mueller |
| --- | --- |
 Peter Mueller vuonna 2008.
Henkilötiedot
Syntynyt: 14. huhtikuuta 1988 (ikä 36) Bloomington, Minnesota
Kansalaisuus:   Yhdysvallat
Jääkiekkoilija
Pelipaikka:  hyökkääjä
Maila:  oikea
Pituus:  189 cm
Paino:  90 kg
Seura
Seura:  HC Kometa Brno
Sarja:  Tipsport Extraliga
Pelaajaura
Pääsarjaura:  2007–
Aik. seurat:  Phoenix Coyotes (NHL) Colorado Avalanche (NHL) Florida Panthers (NHL) Kloten Flyers (NLA) Malmö Redhawks (SHL) Providence Bruins (AHL) EC Salzburg (EBEL) HC Vítkovice (ČEL) Grizzlys Wolfsburg (DEL)
NHL-varaus:  8. varaus, 2006 Phoenix Coyotes
Peter Mueller (s. 14. huhtikuuta 1988 Bloomington, Minnesota) on yhdysvaltalainen jääkiekkohyökkääjä. Hän on pelannut urallaan myös NHL:n Phoenix Coyotesissa, Colorado Avalanchessa ja Florida Panthersissa sekä Kloten Flyersissa Sveitsin pääsarjassa ja Malmö Redhawksissa Ruotsin SHL:ssä.
Ura > Juniorivuodet

Ennen ammattilaisuraansa Mueller oli kaksi vuotta mukana Yhdysvaltain jääkiekkomaajoukkueen kehitysohjelmassa (USNTDP), minkä jälkeen hän pelasi vuodesta 2005 vuoteen 2007 Everett Silvertipsissä juniorisarja WHL:ssä. Kaudella 2005–2006 hän oli Silvertipsin neljänneksi paras pistemies ja toiseksi paras maalintekijä, kaudella 2006–2007 toiseksi paras pistemies ja neljänneksi paras maalintekijä. Vuonna 2006 Mueller palkittiin WHL:n vuoden tulokkaan palkinnolla Jim Piggott Memorial Trophylla ja 2007 hänet valittiin liigan läntisen konferenssin ensimmäiseen tähdistökentälliseen sekä Canadian Hockey Leaguen toiseen tähdistökentälliseen.
Ura > NHL-ura

Phoenix Coyotes  varasi Muellerin kahdeksannella vuorolla NHL:n varaustilaisuuden 2006 ensimmäisellä kierroksella. Hän aloitti NHL:ssä vuotta myöhemmin, kaudella 2007–2008. Mueller pelasi ensimmäisen NHL:n runkosarjaottelunsa 4. lokakuuta 2007, jolloin Coyotes kohtasi kotiottelussa St. Louis Bluesin. Ensimmäisen NHL-pisteensä hän teki viidennessä ottelussaan, 18. lokakuuta 2007, jolloin Coyotes pelasi kotiottelun Edmonton Oilersia vastaan. Mueller teki 1–1-tasoitusmaalin ottelussa, joka päättyi Oilersin voittoon maalein 4–2.
Mueller pelasi tulokaskaudellaan 81 runkosarjaottelua ja teki 22 maalia sekä antoi 32 maalisyöttöä. Hän oli joukkueensa kolmanneksi paras pistemies ja maalintekijä Shane Doanin ja Radim Vrbatan jälkeen. NHL-tulokkaiden pistepörssissä hän sijoittui neljänneksi ja tulokkaiden maalipörssissä toiseksi Jonathan Toewsin jälkeen. Hän pelasi Coyotesissa vielä kauden 2008–2009 sekä osan kaudesta 2009–2010. Maaliskuussa 2010 Mueller kaupattiin Colorado Avalancheen yhdessä Kevin Porterin kanssa. Vaihdossa Coyotes sai hyökkääjä Wojtek Wolskin.
Syyskuussa 2010 Mueller sai NHL:n harjoitusottelussa aivotärähdyksen, joka piti hänet sivussa koko kauden 2010–2011. Tätä ennen hän oli ollut pelaamatta aivotärähdysten vuoksi seitsemän ottelua tammi-helmikuussa 2009 ja kymmenen ottelua, joista kuusi pudotuspeleissä, huhtikuussa 2010. Hän oli sivussa aivotärähdyksen jälkioireiden vuoksi myös puolet kaudesta 2011–2012, kunnes teki paluun tammikuussa 2012. Colorado Avalanche ei tarjonnut hänelle jatkosopimusta kesäkuun 2012 loppuun mennessä, mikä tarkoitti sitä, että hänestä tuli rajoittamaton vapaa pelaaja. Mueller teki heinäkuussa 2012 yksivuotisen sopimuksen Florida Panthersin kanssa.
Työsulun lyhentämän NHL-kauden 2012–2013 jälkeen Muellerista tuli jälleen rajoittamaton vapaa pelaaja. Syyskuussa 2013 hän teki yksivuotisen sopimuksen sveitsiläisseura Kloten Flyersin kanssa. Klotenissa hän teki 24 maalia ja voitti Sveitsin pääsarjan maalintekijätilaston. Heinäkuussa 2014 Mueller teki yhden vuoden mittaisen sopimuksen NHL-seura St.Louis Bluesin kanssa. Sopimuksen arvoa ei kerrottu julkisuuteen, mutta se on kaksisuuntainen. Mueller ei mahtunut Bluesin NHL-kokoonpanoon, vaan hänet oltaisiin pudotettu ennen kauden alkua farmiseuraan. Mueller ja Blues purkivat tämän jälkeen sopimuksensa, jotta Mueller pääsi palaamaan takaisin Eurooppaan ja Kloteniin.
Pelattuaan kaksi kautta Klotenissa Mueller teki vuoden sopimuksen SHL-seura Malmö Redhawksin kanssa. Ruotsista Mueller palasi kaudeksi 2016–2017 Pohjois-Amerikkaan. Hän oli ensin koesopimuksella Boston Bruinsissa mutta teki lopulta sopimuksen AHL-seura Providence Bruinsin kanssa.
Ura > Maajoukkue

Mueller on edustanut Yhdysvaltoja jääkiekon aikuisten arvokilpailuissa kerran, maailmanmestaruuskilpailuissa 2008. Hän pelasi Kanadassa pelatussa turnauksessa seitsemän ottelua ja keräsi neljä syöttöpistettä.
Aiheesta muualla

Peter Mueller The Internet Hockey Databasessa (englanniksi)
Petrimalja

Petrimalja
Petrimalja on eräänlainen bakteeriviljelyastia. Petrimalja nimettiin saksalaisen bakteriologin Julius Richard Petrin (1852–1921) mukaan, joka keksi sen työskennellessään apulaisena Robert Kochin kanssa 1877–1879.
Mikrobiologiassa käytetään usein petrimaljoja, joissa on agaria viljelyaineena. Astia täytetään osittain lämpimällä agar-nesteellä, jossa on tietty yhdistelmä ravintoaineita, suoloja ja aminohappoja sekä mahdollisesti antibiootteja. Agarin jähmetyttyä astialle laitetaan mikrobinäyte.
Petrimaljoja voidaan käyttää myös moniin muihin tarkoituksiin ilman agaria, kuten soluviljelyyn. Tyhjissä petrimaljoissa voidaan myös tutkia kasvien itämistä, pienten eläinten käyttäytymistä tai käyttää päivittäisissä laboratoriotehtävissä, kuten nesteiden kuivaamisessa uunissa tai näytteiden kantamisessa ja varastoimisessa.
Aiheesta muualla

Kuvia tai muita tiedostoja aiheesta Petrimalja Wikimedia Commonsissa
Petrimalja TEPA-tieteen termipankki. Viitattu 5.2.2024.
Laboratoriolaitteet ja tarvikkeet
Autoklaavi | Bunsenlamppu | Eksikkaattori | Lämpökaappi | Lämpömittari | Mikroskooppi | Sentrifugi | Spaatteli | Spektrofotometri | Vaaka | Vesi-imu  | Vetokaappi
Lasi- ja posliinitarvikkeet
Byhnersuppilo | Byretti | Erlenmeyer | Erotussuppilo | Imupullo | Kaasupipetti | Kellolasi | Keitinlasi | Koeputki | Kolvi | Kyvetti | Mittalasi | Mittapullo | Petrimalja | Pipetti | Ruiske | Soxhlet | Upokas
Philippe Lakos

| Philippe Lakos |
| --- | --- |

Henkilötiedot
Syntynyt: 19. elokuuta 1980 (ikä 44) Wien, Itävalta
Kansalaisuus:   Itävalta
Jääkiekkoilija
Pelipaikka:  puolustaja
Maila:  oikea
Pituus:  193 cm
Paino:  97 kg
Pelaajaura
Pääsarjaura:  2003–
Aik. seurat:  Jacksonville Lizard Kings (ECHL) Toledo Storm (ECHL) Florida Everblades (ECHL) Reading Royals (ECHL) Augusta Lynx (ECHL) Arkansas RiverBlades (ECHL) HC Innsbruck (EBEL) Vienna Capitals (EBEL/ICEHL)
Philippe Lakos (s. 19. elokuuta 1980 Wien, Itävalta) on itävaltalainen uransa lopettanut jääkiekkopuolustaja. Isokokoinen Lakos on varsin fyysinen pelaaja, sillä hän johtaa EBEL:n kaikkien aikojen runkosarjan jäähypörssiä kerättyään 808 ottelussa 1679 jäähyminuuttia. Lakos johtaa myös Vienna Capitalsin seurakohtaista kaikkien aikojen runkosarjan ottelu- (539) ja jäähypörssiä (1358). Lakos laukoo oikealta.
Ura > Seuraura

Lakosin kasvattajaseura on WAT Stadlau. Hänen vanhempansa erosivat, kun hän oli 12-vuotias, ja hän muutti äitinsä kanssa Montréaliin. Lakos pelasi Kanadassa viimeisinä juniorivuosinaan 1998–2001 OHL-joukkue Toronto St. Michael's Majorsissa ja sittemmin miesten pelejä ECHL:ssä vuosina 1999–2003. Hän edusti siellä neljän kauden aikana peräti kuutta eri seuraa; Jacksonville Lizard Kingsiä, Toledo Stormia, Florida Everbladesia, Reading Royalsia, Augusta Lynxiä sekä Arkansas RiverBladesia.
Viimeisen ECHL-kautensa 2002–2003 lopulla Lakos palasi kotimaahansa ja siirtyi Vienna Capitalsin riveihin. Seuraava kausi 2003–2004 oli hänelle ensimmäinen kokonainen miesten pääsarjoissa. Lakosin tulokaskausi Erste Bank Eishockey Ligassa toi 45 runkosarjaottelussa tehot 2+2=4 sekä 161 jäähyminuuttia, joilla hän voitti koko liigan jäähypörssin. Kausi 2004–2005 Lakosilla päättyi Itävallan-mestaruuteen.
Kaudella 2005–2006 Lakos teki Erste Bank Eishockey Ligan yhden kauden piste-ennätyksensä tehoilla 2+11=13 ja saavutti sittemmin saman tehopistemäärän myös kaudella 2009–2010. Kaudella 2006–2007 hän teki liigan yhden kauden jäähyennätyksensä 206 minuutillaan, joilla hän sijoittui jäähypörssissä toiseksi. Lakos on edustanut koko tähänastisen EBEL-uransa ajan Vienna Capitalsia, lukuun ottamatta kautta 2008–2009 HC TWK Innsbruckissa, josta hän palasi taas seuraavaksi kaudeksi kotikaupunkiinsa Wieniin.
Lakos voitti kaudella 2012–2013 pudotuspeleissä Capitalsin sisäisen tehotilaston lukemalla +8.
Ura > Maajoukkueura

Lakos edusti Itävaltaa MM-kilpailuissa vuosina 2003, 2004, 2005, 2007, 2009 ja 2011. Vuoden 2007 turnauksessa hän voitti joukkueensa sisäisen tehotilaston lukemalla +2. Lakos jakoi vuoden 2011 turnauksen jäähypörssin voiton Latvian Georgijs Pujacsin kanssa 33 minuutillaan ja hänet valittiin Itävallan top-3-pelaajaksi. Lakos pelasi myös I-divisioonan MM-kilpailuissa vuosina 2006 ja 2008, joista kumpikin turnaus päättyi lohkokultaan ja sarjanousuun A-sarjaan. Hän pelasi myös Torinon olympiakisojen 2006 ja Vancouverin olympiakisojen 2010 karsinnoissa. Lakos voitti jälkimmäisessä turnauksessa Itävallan sisäisen tehotilaston lukemalla +5. Hän teki A-maajoukkuedebyyttinsä 13. huhtikuuta 2002 Rosenheimissa Saksaa vastaan.
Lakos pelasi myös alle 20-vuotiaiden C-sarjan MM-kilpailuissa vuosina 1999 ja 2000 sekä alle 18-vuotiaiden C-sarjan EM-kilpailuissa vuosina 1997 ja 1998.
Muuta

Lakosin isoveli André on myös Itävallan maajoukkuepuolustaja. Hän pelaa EBEL:ää Orli Znojmossa.
Petri Lehtonen

Petri Lehtonen voi tarkoittaa seuraavia henkilöitä:
Petri Lehtonen (s. 1975), jalkapalloilija
Petri Lehtonen (s. 1976), jääkiekkoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Petri Lehtonen”, voi hakea sivunnimihaulla, laajalla sivunnimihaulla tai tekstihaulla.
Pentukuumetta

| Pentukuumetta |
| --- | --- |
Kirjailija:  Helena Meripaasi
Kieli:  suomi
Kustantaja:  Otava
Julkaistu:  2005
Ulkoasu:  sidottu
Sivumäärä:  228
ISBN:  951-1-20174-3
Sarja: Koirahullun päiväkirja
Edeltävä:  Viittä vaille voittajaluokkaa
Löydä lisää kirjojaKirjallisuuden teemasivulta
Pentukuumetta on Helena Meripaaden 2005 julkaistu romaani. Teos on Koirahullun päiväkirja -sarjan kuudes osa.
Juoni

Kirjassa seikkailee taas tutut hahmot, mm. Ulla, Kisse, Dara, Furi ja muut. Kirjan alussa Dara on pari viikkoa sitten astutettu Daran kasvattajan uudella koiralla Xafirilla. Alussa on pieniä vaikeuksia, kun Ullan äiti ei haluaisi, että Ulla lähtee Beritille pentujen ajaksi, mutta sekin selviää myöhemmin kirjassa... Ullalle tulee myös vaikeuksia, kun kaikille pennuille ei tahdo oikein löytyä kunnon kotia, milloin valitetaan Ullan iästä, ja milloin haluttaisiin kilttiä ja rauhallista koiraa lasten kaveriksi.
Aiheesta muualla

Kirjaesittely Otavan sivulla[vanhentunut linkki]
Eilif Mortansson

| Eilif Mortansson> Daniel Jacob Eilif Mortensen.Henkilötiedot |
| --- | --- |
Syntynyt: 14. tammikuuta 1916 Trongisvági, Färsaaret
Kuollut: 1989
Kirjailija
Tuotannon kieli: tanska
Aiheesta muualla
Löydä lisää kirjailijoitaKirjallisuuden teemasivulta
Eilif Mortansson e. Daniel Jacob Eilif Mortensen (14. tammikuuta 1916 Trongisvági, Färsaaret – 1989) oli färsaarelainen kirjailija. Hän käytti myös salanimiä Peter Pløk sekä Gretha Stevns, jolla nimellä hän kirjoitti tyttöromaaneja Pernillesta ja Susysta. Hän kirjoitti tanskaksi ja asui Tanskassa.
Häneltä on suomennettu yksi teos, Kaunis Malan, joka on käännetty useille kielille.
Suomennetut teokset

Kaunis Malan (Malan, 1952), suomentaja Laila Järvinen, Karisto 1956
Aiheesta muualla

Kaunis Malan, Kirjasampo